31985D0568
L 370/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 20 декември 1985 година
за изменение, с оглед присъединяването на Испания и Португалия, на Решение № 83/516/ЕИО за задачите на Европейския социален фонд
(85/568/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 126 от него,
като взе предвид проекторешението, внесено от Комисията,
като взе предвид становището на Асамблеята,
като взе предвид становището на Икономическия и социален комитет,
като има предвид, че член 7, параграф 3 от Решение 83/516/ЕИО (1) предвижда 40 % от общия размер на средствата за дейности по член 3, параграф 1 от решението да бъдат заделени за дейности за повишаване на заетостта в отвъдморските департаменти на Франция, Гърция, Гренландия, Ирландия, Мецоджорно (Италия) и Северна Ирландия; като има предвид, че позоваването на Гренландия е нищожно след оттеглянето на Гренландия от Общността;
като има предвид, че с оглед на присъединяването на Испания и Португалия правилата на Общността следва да бъдат изменени в съответствие с декларацията на Европейската икономическа общност за участието на Испания и Португалия в разпределението на средствата от Европейския социален фонд съгласно приложението към Заключителния акт от Договора за присъединяване;
като има предвид, че в съответствие с член 7, параграф 3 от Решение 83/516/ЕИО е необходимо да се определят районите в Испания и Португалия, които са в особено неблагоприятно икономическо и социално положение и в които дейностите за насърчаване на заетостта се ползват с дотации в рамките на кредитите, предвидени за дейности по член 3, параграф 1 от горепосоченото решение;
като има предвид, че процентът на дотациите следва да се увеличи, за да се постигне ново финансово равновесие между дейностите за насърчаване на заетостта в районите с особено неблагоприятно положение, от една страна, и районите с висока и трайна безработица и/или производствено и отраслово преструктуриране, от друга страна,
РЕШИ, КАКТО СЛЕДВА:
Член 1
Член 7, параграф 3 от Решение 83/516/ЕИО се заменя със следния текст:
„3. От 1 януари 1986 г. до 31 декември 1988 г. 44.5 % от средствата за дейности по член 3, параграф 1 се заделят за дейности, които отговарят на изискванията и съответстват на Насоките за управление на фонда с цел насърчаване на заетостта в Гърция, автономните области Андалусия, Канарските острови, Кастиля-Леон, Кастиля-Ла Манча, Естрамадура, Галисия, Мурсия Сеута и Мелиля, френските отвъдморски департаменти, Ирландия, Мецоджорно (Италия), Португалия и Северна Ирландия. Останалата част от средствата се насочват към дейности за насърчаване на заетостта в други райони с висока и трайна безработица и/или производствено и отраслово преструктуриране.“
Член 2
Настоящото решение влиза в сила на 1 януари 1986 г. след влизането в сила на договорите за присъединяване на Испания и Португалия.
Съставено в Брюксел на 20 декември 1985 година.